ประกาศกรมการขนส่งทางบก เรื่อง ประตูทางขึ้นลงและประตูฉุกเฉินสำหรับรถที่ใช้ในการขนส่งผู้โดยสาร (ฉบับที่ 2)

ประกาศกรมการขนส่งทางบก
ประกาศกรมการขนส่งทางบก
เรื่อง
ประตูทางขึ้นลงและประตูฉุกเฉินสำหรับรถที่ใช้ในการขนส่งผู้โดยสาร
(ฉบับที่ ๒)
 

ตามที่กรมการขนส่งทางบกได้มีประกาศ
เรื่อง ประตูทางขึ้นลงและประตูฉุกเฉินสำหรับรถที่ใช้ในการขนส่งผู้โดยสาร ลงวันที่
๒ กุมภาพันธ์ พ.ศ. ๒๕๓๖ ไว้แล้ว นั้น

โดยที่ปัจจุบันข้อกำหนดเกี่ยวกับประตูทางขึ้นลงตามประกาศดังกล่าวไม่ได้กำหนดให้ประตูทางขึ้นลงที่ใช้ระบบกลไกควบคุมการปิดเปิดโดยอัตโนมัติต้องเป็นแบบนิรภัยซึ่งเป็นสาเหตุหนึ่งที่ก่อให้เกิดอุบัติเหตุบานประตูหนีบผู้โดยสาร
ผู้โดยสารพลัดตกจากรถเนื่องจากประตูทางขึ้นลงไม่ปิดและผู้โดยสารไม่สามารถเปิดประตูออกได้เมื่อเกิดเหตุฉุกเฉิน
ดังนั้น
เพื่อให้ประตูทางขึ้นลงสำหรับรถที่ใช้ในการขนส่งผู้โดยสารมีความปลอดภัยและเหมาะสมยิ่งขึ้น
อาศัยอำนาจตามความในข้อ ๑ (๒) (ฌ) และข้อ ๑๐ (๒) (ช) ของกฎกระทรวงฉบับที่ ๙ (พ.ศ.
๒๕๒๔) ออกตามความในพระราชบัญญัติการขนส่งทางบก พ.ศ. ๒๕๒๒
อธิบดีกรมการขนส่งทางบกจึงเห็นสมควรปรับปรุงประกาศดังกล่าว ดังต่อไปนี้

ข้อ
๑ ให้เพิ่มความต่อไปนี้เป็นข้อ ๕/๑
ของประกาศกรมการขนส่งทางบก เรื่อง
ประตูทางขึ้นลงและประตูฉุกเฉินสำหรับรถที่ใช้ในการขนส่งผู้โดยสาร ลงวันที่ ๒ กุมภาพันธ์
พ.ศ. ๒๕๓๖
ข้อ ๕/๑ บานประตูทางขึ้นลงสำหรับผู้โดยสารของรถตามข้อ
๒ ข้อ ๓ และข้อ ๔
ที่ใช้ระบบกลไกควบคุมการปิดเปิดโดยอัตโนมัติในขณะที่บานประตูกำลังปิดหากกระทบถูกผู้โดยสารหรือสิ่งกีดขวางบานประตูต้องเปิดโดยอัตโนมัติ
และต้องมีสัญญาณไฟกระพริบสีแดงพร้อมทั้งสัญญาณเสียงเตือนแสดงการปิดเปิดของบานประตูบริเวณประตูทางขึ้นลงภายในตัวรถและตำแหน่งที่ผู้ขับรถสามารถมองเห็นได้อย่างชัดเจน
ในกรณีฉุกเฉินบานประตูทางขึ้นลงต้องมีอุปกรณ์ที่สามารถเปิดออกได้จากทั้งภายในและภายนอกตัวรถ
แม้ในขณะที่ระบบกลไกควบคุมการปิดเปิดอัตโนมัติจะทำงานหรือไม่ก็ตาม

ข้อ
๒ รถที่ใช้ในการขนส่งผู้โดยสารตามข้อ
๒ ข้อ ๓ และข้อ ๔
ที่จดทะเบียนไว้แล้วก่อนวันที่ประกาศนี้ใช้บังคับให้ผู้ประกอบการขนส่งหรือเจ้าของรถทำการปรับปรุงแก้ไขประตูปิดเปิดให้เป็นไปตามประกาศนี้ภายในหนึ่งปีนับแต่วันที่ประกาศนี้บังคับใช้

ข้อ
๓[๑]
ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ประกาศ ณ วันที่ ๑๙
พฤษภาคม พ.ศ. ๒๕๔๘
ปิยะพันธ์ จัมปาสุต
อธิบดีกรมการขนส่งทางบก
















สุนันทา/ผู้จัดทำ
๒๙ กรกฎาคม ๒๕๔๘

โชติกานต์/ปรับปรุง
๒๐ พฤษภาคม ๒๕๕๘





[๑] ราชกิจจานุเบกษา เล่ม ๑๒๒/ตอนพิเศษ ๔๔ ง/หน้า ๑๑/๒๑ มิถุนายน ๒๕๔๘